wickkiey/tamil-wikipedia-chunked huggingface dataset:
# நெல்

## நெற்பயிரைத் தாக்கும் பூச்சி வகைகள்

1. இலைப்பேன்: ஸ்டென்கீட்டோதிரிப்ஸ் பைபார்மிஸ்
1. பச்சை தத்துப்பூச்சி: நெப்போடெட்டிக்ஸ் வைரஸ்ஸன்ஸ்
1. கூண்டுப் புழு: நிம்புலா டிபன்டாலிஸ்
1. தண்டுத் துளைப்பான்: சிர்போபேகா இன்ஸெர்டுலஸ்
1. வெட்டுப்புழு: ஸ்போடப்டிரா மெளரிஸியா
1. தண்டுத் துளைப்பான்: சிர்போபேகா இன்ஸெர்டுலஸ்
1. ஆனைக் கொம்பன் ஈ: ஆர்சியோலியா ஒரைசா
1. வெட்டுப்புழு: ஸ்போடப்டிரா மெளரிஸியா
1. நெல் ஸ்கிப்பர்: பெலோப்பிடாஸ் மேத்தியாஸ்
1. இலை சுருட்டுப்புழு : நேப்ஃபாலோகுரோஸிஸ் மெடினாலிஸ்
1. கொம்புப்புழு – மெலானிடிஸ் இஸ்மேனே
1. கம்பளிப்புழு: ஸாலிஸ் பென்னாடுலா
1. வெட்டுக்கிளி: கைரோகிளைப்பஸ் பானியான்
1. முள் வண்டு / ஹிஸ்பா வண்டு : டைகிளாடிஸ்பா ஆர்மிஜெரா
1. குருத்து ஈ: ஹைடிரல்லியா ஸஸக்கி
1. பச்சைத் தத்துப்பூச்சி: நெபோடெட்டிக்ஸ் வைரஸ்ஸென்ஸ்
1. புகையான்: நிலபர்வட்டா லூகன்ஸ்
1. வெள்ளை தத்துப் பூச்சி: சோகடெல்லா ப்ரூசிஃபெரா
1. மாவுப்பூச்சி: பிரவேனியா ரெகி
1. கதிர் நாவாய்ப்பூச்சி: லெப்டோகெரரிசா அக்யூட்டா
1. இலைப்பேன்: ஸ்டெஃங்கீட்டோத்ரிப்ஸ் பைபார்மிஸ்
# நெல்

## இணைய இணைப்புகள்

-
- *Agritrade* articles on rice trading
- RiceWiki
- International Rice Research Institute
- Rice latest trade data on ITC Trade Map
-
- A Brief History of Rice (p. 9 – p. 12)
- A Cuban Skirmish for Rice by Isbel Diaz Torres, *Havana Times*, June 16, 2010
- National Food Authority.
- Safe Storage of Cooked Rice
- Rice Research and Practice
-
# அணு அடுக்கு செதுக்கல்

**அணு அடுக்கு செதுக்கல்** (*Atomic layer etching*) குறைகடத்தி உற்பத்தியில் ஒரு வளர்ந்து வரும் நுட்பமாகும், இதில் ஒரு சுழற்சி வேதியியல் மாற்றியமைத்தல் வழிமுறைகளுக்கு இடையில் மாறும், இது செதிலின் மேல் அணு அடுக்குகளை மட்டுமே பாதிக்கும், மற்றும் வேதியியல் மாற்றப்பட்ட பகுதிகள் மட்டும் நீக்கப்படும் படிமுறைகளை எறிந்து, தனி அணு அடுக்குகள். குளோரின் மற்றும் வினையுடனான வினையுடனான எதிர்வினையால், ஆர்கான் அயனங்களுடன் மாற்றியமைப்பதன் மூலம், நிலையான எடுத்துக்காட்டாக உள்ளது.  
எதிர்வினை அயன் செதுக்கலை (*reactive ion etching*) விட இது ஒரு சிறந்த கட்டுப்பாட்டு செயல்முறையாகும், ஆனால் வணிக பயன்பாட்டுடன் கூடிய சிக்கல் செயல்திறன் கொண்டது; அதிநவீன வாயு கையாளுதல் தேவைப்படுகிறது, மற்றும் ஒரு நொடிக்கு ஒரு அணு அடுக்கின் அகற்றுதல் விகிதம் கலைச் சூழலில் உள்ளது.  
பொருள் வைப்பதற்கான சமமான செயல்முறை அணு அடுக்குப் படிதல் (*atomic layer deposition*, ALD) ஆகும். 2007 ஆம் ஆண்டில் இருந்து பின்லாந்திலும், 1985 ஆம் ஆண்டு முதல் இன்டெல் நிறுவனமும் மென் படல மின்னொளிர்வு சாதனங்களை தயாரிப்பதில் இருந்து உயர்-κ மின்கடத்தா அடுக்குகளுக்கு பயன்படுத்தியது..
# ஸ்விஃப்ட் கீ

**ஸ்விஃப்ட்கீ** என்னும் மென்பொருளை மைக்ரோசாப்ட்டின் கீழியங்கும் ஸ்விப்ட்கீ நிறுவனம் வெளியிட்டுள்ளது. இம்மென்பொருள் தட்டச்சு வகையைச் சேர்ந்தது. பயனர் தட்டச்சு செய்யவிருக்கும் அடுத்த சொற்களை இம்மென்பொருள் ஊகித்துக் காட்டும். முந்தைய செய்திகளை படித்து அதனடிப்படைடிலும் ஊகிக்கும் திறன் கொண்டது.  
இந்த மென்பொருளை தயாரித்த நிறுவனத்தில் கிட்டத்தட்ட 100 பணியாளர்கள் பணிபுரிகின்றனர். இந்நிறுவனத்தின் கிளைகள் லண்டன், சான் பிரான்சிஸ்கோ, சியோல் உள்ளிட்ட நகரங்களில் கிளைகள் உள்ளன.
# ஸ்விஃப்ட் கீ

## மென்பொருள்

இம்மென்பொருளில் ஒரே நேரத்தில் ஐந்து மொழிகள் வரையிலும் பயன்படுத்த முடியும்.
தற்போதைய வெளியீட்டில் தமிழ் உள்ளிட்ட பல உலக மொழிகளில் ஊகிக்கும் திறனை மென்பொருள் பெற்றுள்ளது.
# அரசு மேல்நிலைப் பள்ளி, மழையூர்

**அரசு மேல்நிலைப்பள்ளி, மழையூர்** (*Government Higher Secondary School Mazhaiyur*) இந்தியாவின் தமிழ்நாடு மாநிலத்தில் புதுக்கோட்டை மாவட்டம் கறம்பக்குடி ஒன்றியத்தில் உள்ள மழையூர் என்ற கிராமத்தில் அமைந்துள்ளது.
# அரசு மேல்நிலைப் பள்ளி, மழையூர்

## நிர்வாகம்

தமிழ்நாடு அரசின் பள்ளிக்கல்வித்துறையின் கீழ் செயல்படும் மழையூர் அரசுமேல்நிலைப்பள்ளி புதுக்கோட்டை முதன்மைக்கல்வி அலுவலர் அவர்களின் நிர்வாகத்தில் செயல்படுகிறது. ஆறாம் வகுப்பு முதல் பன்னிரெண்டாம் வகுப்பு வரை இப்பள்ளியில் பாடங்கள் பயிற்றுவிக்கப்படுகின்றன.
# அரசு மேல்நிலைப் பள்ளி, மழையூர்

## மாணவர்கள் மற்றும் ஆசிரியர்கள்

பள்ளியில் 1180 மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், 35 ஆசிரியர்கள் பணியாற்றி வருகின்றனர். மாணவர்கள் அறிவியல் வினாடி-வினா போட்டிகளில் வெற்றி பெற்றுள்ளனர்.
# அரசு மேல்நிலைப் பள்ளி, மழையூர்

## தேர்ச்சி விவரம் (விவசாய பாடப்பிரிவு)

மழையூர் அரசு மேல்நிலைப்பள்ளியில் பன்னிரெண்டாம் வகுப்பு, விவசாய பாடப்பிரிவு மாணவ, மாணவிகளின் தேர்ச்சி விவரம் 2010 - 2011 கல்வியாண்டு முதல் 2016 - 2017 வரை.
| வரிசை எண் | கல்வியாண்டு | மாணவர்களின் எண்ணிக்கை | அதிகபட்ச மதிப்பெண் | மாணவர்கள் பெயர் | சதவீதம் |  |
| --- | --- | --- | --- | --- | --- | --- |
| 01 | 2010-2011 | 31 | 165 | சரவணன் | 100 |  |
| 02 | 2011-2012 | 49 | 185 | பாரதிராசா | 100 |  |
| 03 | 2012-2013 | 36 | 188 | ராசபாண்டி | 100 |  |
| 04 | 2013-2014 | 33 | 195 | கார்த்திக் | 100 |  |
| 05 | 2014-2015 | 36 | 198 | கனகராசு | 100 |  |
| 06 | 2015-2016 | 58 | 200 | செளமியா | 100 |  |
| 07 | 2016-2017 | 95 | 197 | கலைவாணி | 100 | } |
# டி. டி. முத்துகுமாரசுவாமி நாயுடு

**டி. டி. முத்துகுமாரசுவாமி நாயுடு** (*T. D. Muthukumaraswamy Naidu*) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு நடைபெற்ற தேர்தலில் போட்டியிட்டு கடலூர் தொகுதியில் இருந்து சுயேட்சை வேட்பாளராக நாடாளுமன்றத்துக்குத் தேர்ந்தெடுக்கப்பட்டார்.  
தமிழ்நாட்டில் சட்டமன்ற உறுப்பினராகவும் பணியாற்றினார். 1952 ஆம் ஆண்டு நடைபெற்ற தேர்தலில் திருக்கோயிலூர் சட்டமன்றத் தொகுதியில் இருந்து தமிழ்நாடு உழைப்பாளர் கட்சி சார்பில் தமிழ்நாடு சட்டமன்ற உறுப்பினராக தேர்வு செய்யப்பட்டார்.
# ரூபி உருக்கள்

**ரூபி உருக்கள்** என்பவை சிறுகுறிப்பு வழங்கப்பயன்படும் மிகச்சிறிய வடிவமுடைய விரிவுரைகளாகும். சீனம் ஜப்பான் மற்றும் கொரியன் ஆகிய குறியெழுத்துக்களைக்கொண்ட மொழிகளில் உருக்களின் உச்சரிப்பை சுட்டிக்காட்ட பொதுவாக உருக்களின் மேற்பகுதியிலோஅல்லது வலதுபுறத்திலோ குறிப்பிடப்படும். உரூபி என்று அழைக்கப்படுமித்தகைய சிறுகுறிப்புகள், தமக்குப் பழக்கமற்ற எழுத்துருக்களை உச்சரிப்பதில் வாசிப்பாளர்கள் பரவலாகப் பயன்படுத்தும் ஒரு உச்சரிப்பு வழிகாட்டி ஆகும்.
# ஆர். நவநீத கிருஷ்ண பாண்டியன்

**ஆர். நவநீத கிருஷ்ண பாண்டியன்** (*R. Navaneetha Krishna Pandian*) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1980 தேர்தலில் ஆலங்குளம் தொகுதியில் இருந்து காந்தி காமராஜ் காங்கிரஸ் கட்சியின் வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார் . முன்னதாக 1977ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இவர் சனதா கட்சியின் வேட்பாளராகப் போட்டியிட்டு தோல்வியடைந்தார். இத்தேர்தலில் அனைத்திந்திய அண்ணா திராவிட முன்னேற்றக் கழக வேட்பாளர் வி. கருப்பசாமி பாண்டியன் வெற்றி பெற்றார்.
# வெ. பொன்னுபாண்டி

**வெ. பொன்னுபாண்டி** (*V. Ponnupandi*) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் விருதுநகர் மாவட்டம் திருவில்லிப்புத்தூர் வட்டத்தில் உள்ள அம்மாப்பட்டியினைச் சார்ந்தவர். 2011ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஸ்ரீவில்லிபுத்தூர் தொகுதியில் இந்தியப் பொதுவுடைமைக் கட்சியை பிரதிநிதித்துவப்படுத்தும் வகையில் போட்டியிட்டு வெற்றி பெற்றார்.
# ஏ. கே. டி. இராஜா

**ஏ. கே. டி. ராஜா** (*A. K. T. Raja*) ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு தமிழ்நாடு சட்டமன்றத் தேர்தலில் திருப்பரங்குன்றம் தொகுதியில் தேசிய முற்போக்கு திராவிடர் கழகத்தின் சார்பில் போட்டியிட்டு வெற்றி பெற்றார்.
# குடந்தை என். இராமலிங்கம்

**குடந்தை என். ராமலிங்கம்** (பிறப்பு: ஆகஸ்ட் 15, 1944) என்பவர் ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1977, 1980 இந்திய நாடாளுமன்றத் தேர்தல்களில் மயிலாடுதுறை தொகுதியில் இருந்து இந்திய தேசிய காங்கிரஸ் சார்பில் தேர்ந்தெடுக்கப்பட்டார்..
# பாம்புக்கோவில் சந்தை (ஊர்)

**பாம்புக்கோவில் சந்தை** என்றும் **மடத்துப்பட்டி** என்றும் வழங்கப்படுவது தென்காசி மாவட்டத்தில் சங்கரன்கோவில் ஒன்றியத்தில் மேற்கு மலைத்தொடரின் புளியங்குடி அருகே அமைந்திருக்கும் ஊர்.
# பாம்புக்கோவில் சந்தை (ஊர்)

## மக்கள் வகைப்பாடு

இங்கு இந்து, முஸ்லீம், கிறித்துவர் என்னும் மூன்று மதங்களைச் சார்ந்த மக்களும் வாழ்கின்றனர். இவர்களது முக்கியமான தொழில் விவசாயம். பீடி சுற்றும் தொழிலும் நடைபெறுகிறது.
# பாம்புக்கோவில் சந்தை (ஊர்)

## சிறப்புகள்

இவ்வூரில் நாகதேவதையை மக்கள் பழங்காலம் தொட்டே வணங்கி வருகின்றனர். இவ்வூரில் பாம்பாலம்மன் கோவில் அமைந்துள்ளது. இக்கோவிலை வணங்குபவர்களது துன்பங்களை அம்மன் நீக்குகின்றார் என்பது அக்கோயிலை வழிபடுவோரின் நம்பிக்கை. செவ்வாய்க்கிழமை புகழ் பெற்ற சந்தை இங்கு நடைபெறுகிறது.  
இவ்வூரில் ஊராட்சி ஒன்றிய நடுநிலைப்பள்ளி அமைந்துள்ளது.  
புளியங்குடிக்கான தொடருந்து நிலையம் இவ்வூரில் அமைந்துள்ளது.
# பி. இராமசாமி பிள்ளை

**பி. இராமசாமி பிள்ளை** (*P. RamasamyPillai*) ஓர் இந்திய அரசியல்வாதியும் தமிழ்நாட்டைச் சேர்ந்த முன்னாள் சட்டமன்ற உறுப்பினரும் ஆவார்.1952 மற்றும் 1954 ஆம் ஆண்டுகளில் நடைபெற்ற தேர்தல்களில் கன்னியாகுமரி மாவட்டத்தில் திருவட்டாறு தொகுதியில் போட்டியிட்டு தமிழ்நாடு காங்கிரசு வேட்பாளராக திருவாங்கூர்-கொச்சி சட்டமன்றத்திற்கு தேர்ந்தெடுக்கப்பட்டார். கன்னியாகுமரி மாவட்டம் தமிழகத்துடன் இணைவதற்கு முன்னர் இந்த முதல் தேர்தல் நடைபெற்றது.
# ஆர். ஆர். தேவர்

**ரா. ரெத்தின தேவர்** எனும் **ஆர். ஆர். தேவர்** *(R. R. Thevar)* ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1967 இல் நடைபெற்ற தேர்தலில் முதுகுளத்தூர் தொகுதியில் இருந்து சுதந்திரா கட்சியின் வேட்பாளராகப் போட்டியிட்டு தமிழ்நாடு சட்டசபைக்கு தேர்ந்தெடுக்கப்பட்டார்..
# வேலுச்சாமி தேவர்

**வேலுச்சாமி தேவர்** (*Veluchamy Thevar*) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 1957 ஆம் ஆண்டு நடைபெற்ற தேர்தலில் ஆலங்குளம் தொகுதியில் இந்திய தேசிய ஜனநாயக காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
தேர்தலில் இவர் தன்னை எதிர்த்துப் போட்டியிட்ட இந்திய தேசிய காங்கிரசு வேட்பாளர் செல்லப்பாண்டியன் தேவரைக் காட்டிலும் 4096 வாக்குகள் அதிகம் பெற்று வெற்றி பெற்றார்.
# கே. தினகரன்

**கே. தினகரன்** (*K. Thinakaran*) என்பார் இந்திய அரசியல்வாதி மற்றும் சூலூர் தொகுதியைச் சேர்ந்த தமிழகச் சட்டமன்றத்தின் 2011ஆம் நடைபெற்ற தேர்தலில் தேர்ந்தெடுக்கப்பட்ட உறுப்பினர் ஆவார். இவர் தேசிய முற்போக்கு திராவிட கழக கட்சியைச் சார்ந்தவர்.  
28 செப்டம்பர் 2015 அன்று, இவரும் இவரது கட்சியினை சார்ந்த உறுப்பினர்களும் ஆதரவாளர்களும் இவரது தொகுதியைப் புறக்கணித்தமை தொடர்பாக மாவட்ட ஆட்சியர் அலுவலகத்தை எதிர்த்து மாவட்ட ஆட்சேர்ப்பு அலுவலகம் முன் போராட்டம் நடத்த முயன்றபோது கைது செய்யப்பட்டனர்.
# தி. சதன் திருமலை குமார்

**தி. சதன் திருமலை குமார்** (*T. Sadhan Tirumalaikumar*) இந்திய அரசியல்வாதியும் சட்டமன்ற உறுப்பினரும் ஆவார். 2006 ஆம் ஆண்டு நடைபெற்ற தேர்தலில் மறுமலர்ச்சி திராவிட முன்னேற்ற கழக வேட்பாளராகப் போட்டியிட்டு வாசுதேவநல்லூர் தொகுதியில் இருந்து தமிழ்நாடு சட்டசபைக்கு தேர்ந்தெடுக்கப்பட்டார். சங்கரன்கோவில் (சட்டமன்ற தொகுதியில்) 2 ஆவது இடத்தில் வெற்றி பெற்ற பிறகு - 2012 ஆம் ஆண்டு இடைத் தேர்தல் நடைபெற்றது.
# சி. வேலாயுதம்

**சி. வேலாயுதம்** (*C. Velayudham* - இறப்பு 8 மே, 2024) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார்.1996 தேர்தலில் பத்மநாபபுரம் தொகுதியில் இருந்து தமிழ்நாடு சட்டசபைக்கு தேர்ந்தெடுக்கப்பட்ட சட்டமன்ற வேட்பாளர் ஆவார். மேலும், தமிழ்நாட்டில் முதல் முதலாக பாரதிய ஜனதா கட்சி சார்பில் வெற்றி பெற்ற வேட்பாளரும் ஆவார்.
# ஏ. எம். வேலு

**ஏ. எம். வேலு** (*A. M. Velu*) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார் . 1980 தேர்தலில் இந்திய தேசிய காங்கிரசு (இந்திரா) வேட்பாளராகவும், 1996 தேர்தலில் தமிழ் மாநில காங்கிரசு வேட்பாளராகவும் அரக்கோணம் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் ஆகத்து 13, 2020 அன்று உடல் நலக்குறைவால் காலமானார்.
# பயிர் உருவகப்படுத்துதல் மாதிரி

**பயிர் உருவகப்படுத்துதல் மாதிரி** (Crop Simulation Model - CSM) ஓர் உருவகப்படுத்துதல் மாதிரியாகும், இது வானிலை, மண் நிலைகள் மற்றும் பயிர் மேலாண்மை ஆகியவற்றால் பயிரின் வளர்ச்சி மற்றும் அதன் வளர்ச்சிச் செயல்முறைகளை விவரிக்கிறது. பொதுவாக, இத்தகைய மாதிரிகள் குறிப்பிட்ட வளர்ச்சி நிலைகளை அடையும் நேரத்தை மதிப்பிடுகின்றன, பயிர் கூறுகளின் உயிர்ப்பொருள் (எ.கா., இலைகள், தண்டுகள், வேர்கள் மற்றும் அறுவடை செய்யக்கூடிய பொருட்கள்) அவை காலப்போக்கில் மாறுகின்றன, மேலும் மண்ணின் ஈரப்பதம் மற்றும் ஊட்டச்சத்து நிலைகளில் ஏற்படும் மாற்றங்கள்.
# பயிர் உருவகப்படுத்துதல் மாதிரி

## கணக்கீட்டு வகைகள்

பயிர் உருவகப்படுத்துதல் மாதிரிக் கணக்கீடானது கீழ்காணும் 3 பிரிவாக வகைப்படுத்தபடுகிறது.
அவைகளாவன,  
1. புள்ளியியல் மாதிரி முறை
ஓரிடத்தில் நிலவும் காலச் சூழ்நிலைக்கேற்றவாறு அவ்விடத்தில் ஏற்படும் விளைச்சல் கூடுதல், குறைதல் முறைகளைக் கணக்கிட்டு புள்ளி விவரங்கள் மூலம் அறிந்து கொள்ளல்.  
2. இயந்திர மாதிரி முறை
இது தாவரம் மற்றும் மண்ணின் அடிப்படைத் தத்துவங்களை உள்ளடக்கியது. இது பொதுவாக குறுகிய காலப் பயிர்களுக்கு கணக்கீடு செய்வது. இது தாவரத்தின் தொடர் பரிணாமத்தை உள்ளடக்கியது.  
3. செயல்பாட்டு மாதிரி முறை
இது இயந்திர மாதிரி முறையை விட எளிதானது. சரியான கண்க்கீடுகளை உள்ளடக்கியது. பென்மேன் சமன்பாடு இதற்கு ஓர் உதாரணம்.
# பயிர் உருவகப்படுத்துதல் மாதிரி

## பொதுவாக பயன்படும் முறைகள்

1. கிராப்சிஸ்ட், வாஷிங்டன் பல்கலைக் கழகத்தால் உருவாக்கப்பட்ட பல வருட பல பயிர் பயிர் விளைச்சல் கணக்கீடு மாதிரி.
1. ஏபிசிஐஎம், இது சி.எஸ்.ஐ.ஆ.ஓ குயின்ஸ்லேண்ட் பல்கலைக்கழகத்தால் உருவாக்கப்பட்டது.
# வி. யுவராஜ்

**வி. யுவராஜ்** (*V. Yuvaraj*) (பிறப்பு. 1964) இந்திய அரசியல்வாதி. இவர் தேசிய முற்போக்கு திராவிட கழகத்தை சார்ந்தவர். 2009 ஆம் ஆண்டு நடந்த பாராளுமன்றத் தேர்தலில் சென்னை வடக்கு தொகுதியில் போட்டியிட்டார்.  
இவர்தேசிய முற்போக்கு திராவிட கழக வேட்பாளராக திருவள்ளூர் மக்களவைத் தொகுதியிலிருந்து 2014 தேர்தலில் போட்டியிட்டார்.
# பி. ஆர். இராஜன்

**பி.ஆர். ராஜன்**(*P. R. Rajan*) இந்திய கம்யூனிஸ்ட் கட்சியின் (மார்க்சிஸ்ட்) நாடாளுமன்ற உறுப்பினராக இருந்தார், கேரளாவை பிரதிநிதித்துவப்படுத்தும் இந்திய நாடாளுமன்றத்தின் மேலவை உறுப்பினர் ஆவார்.  
இந்திய மார்க்சிஸ்ட் கம்யூனிஸ்ட் கட்சியின் திருச்சூர் மாவட்டக் குழுவின் மாவட்ட செயலாளராகவும் இருந்தார். இவர் 2014 இல் இறந்தார்.
# பையோபைட்டம் அம்ப்ராகுலம்

**பையோபைட்டம் அம்ப்ராகுலம்** (Biophyturn umbraculum) ஒரு ஆக்ஸாலிடேசி குடும்பத்தைச் சேர்ந்த தாவரமாகும். இத்தாவரம் இந்தியா, சீனா, இந்தோனேசியா, மலேசியா, பர்மா, (மியான்மர்) நியூ கினியா, பிலிப்பைன்ஸ், தாய்லாந்து, வியட்நாம், ஆப்ரிக்கா, மற்றும் மடகாஸ்கர், போன்ற நாடுகளில் காணப்படுகிறது.  
இது ஒரு ஓராண்டு (அ) ஒரு பருவத் தாவரமாகும். இதன் உயரம் 15 செ.மீ இதன் பூக்கள் கூட்டு மஞ்சரியாகும் (Sessile umbels)
# நகரம் பாலசுப்பிரமணிய சுவாமி கோவில்

**நகரம் பாலசுப்பிரமணிய சுவாமி** கோவில் புதுக்கோட்டை மாவட்டம் திருவரங்குளம் ஒன்றியம் ஆலங்குடி வட்டத்தில் உள்ள நகரம் ஊராட்சியில் அமைந்துள்ளது. இக்கோயில் தளமானது வரலாற்றுச் சிறப்புமிக்கது. பண்டைய பாளையக்காரர் வம்சத்தைச் சார்ந்த செமீன்கள் எனப்படும் பிரபுக்களின் ஆளுமையின் கீழ் இருந்த கோவிலாகும்.  
ஒவ்வொரு வருடமும் பங்குனி மாதம் கொடியேற்றத்துடன் இக்கோயில் விழா தொடங்கி தொடர்ந்து பன்னிரண்டு நாட்கள் கொண்டாடப்படும் வழக்கம் இருந்து வருகிறது.
# கீர் ஹார்டி

**ஜேம்ஸ் கியர் ஹார்டி** (James Keir Hardie, 15 ஆகஸ்ட் 1856 - 26 செப்டம்பர் 1915) ஒரு இசுகாட்டிய பொதுவுடைமைவாதியும் தொழிற்சங்கவாதியும் அரசியல்வாதியும் ஆவார். தொழிற்கட்சியின் நிறுவனர்களுள் ஒருவரான இவர் 1906 லிருந்து 1908 வரை அதன் முதல் நாடாளுமன்றத் தலைவராகப் பணியாற்றினார்.
# கீர் ஹார்டி

## தொடக்க காலம்

ஹார்டி லனார்க்சைரிலுள்ள நியூஹௌசில் பிறந்தார். தனது ஏழு வயதிலிருந்து பணிபுரியத் தொடங்கியவர், பத்தாவது வயதில லனார்க்சைர் நிலக்கரிச் சுரங்கத்தில் பணிபுரியலானார். அதே காலகட்டத்தில் ஹோல்டௌனிலிருந்த இரவுப் பள்ளியில் பயிலத் தொடங்கினார். பரப்புரையில் ஆர்மிக்க அவர் திறமையான பேச்சாளராக அறியப்பட்டார். தனது இருபதாவது வயதுக்குள் இயன்முறையில் திறமையான சுரங்கத் தொழிலாளியான அவர், 1879 ல் தொழிற்சங்கத் தலைவராகத் தேர்ந்தெடுக்கப்பட்டார். 1881 ஆம் ஆண்டு ஐர்சைர் சுரங்கத் தொழிலாளர்கள் வேலை நிறுத்தத்திற்குத் தலைமையேற்றார். அந்த வேலை நிறுத்தம் தோல்வியுற்றாலும் நிலக்கரிச் சுரங்க உரிமையாளர்களிடம் அது தாக்கத்தை ஏற்படுத்தியது, அவை பிற்காலத் தொழில்துறை விளைவுகளைக் கருத்தில் கொண்டு சலுகைகள் வழங்கக் காரணியாயின.  
ஹார்டி பல ஆண்டுகளாக ஒற்றை வரி இயக்கமென அறியப்படும் ஜோர்ஜியராகவும், இசுகாட்டிய நில மீட்டெடுப்புக் குழவின் உறுப்பினராகவும் இருந்தார். நில ஏகபோகத்தில் ஒற்றை வரியின் வி்ளைவுகளை உணர்ந்து, ஹார்டி கிளர்ச்சியாலல்லாமல் மக்கள் சீர்திருத்தத்தின் மூலமாகவே மக்களாட்சிப் பொதுவுடமைக் கருத்துகளை முன்னடு்க்க முடியுமென்ற கொள்கை கொண்ட ஃபேபியன் பொதுவுடைமையாளராக மாறினார். எப்படி இருந்தாலும், மாநிலளவுப் பொதுவுடைமை என்பது குறிக்கோளின் வளர்ச்சியில் ஒரு கட்டத்தின் தேவையாக உள்ளது என்ற எண்ணம் கொண்டிருந்தார.
# கீர் ஹார்டி

## அரசியல் வாழ்வு

வெஸ்ட் ஹாம் தெற்கு நாடாளுமன்ற தொகுதியிலிருந்து 1892 ல் கட்சிசார்பற்ற வேட்பாளராக வெற்றி பெற்றார். அதற்கு அடுத்த ஆண்டு சார்பற்ற தொழிலாளர் கட்சி (ILP) அமைக்க உதவினார். 1895 ல் தோல்வியுற்றாலும் 1900 ஆம் ஆண்டு தெற்கு வேல்சிலன் மெர்திர் டிட்பில்லிலிருந்து மீண்டும் தேர்ந்தெடுக்கப்பட்டார். அதே ஆண்டில் அவர் தொழிற்சங்கத்தை அடிப்படையாகக் கொண்ட தொழிலாளர் சார்ந்தாற்றும் செயற்குழுவை உருவாக்க உதவினார், இதுவே பின்னர் தொழிற்கட்சி என மறுபெயரிட்டது. சார்பற்ற தொழிலாளர் கட்சி 1906 முதல் 1932 வரை தொழிற்கட்சியுடன் இணைந்திருந்தது.  
1906 ஆண்டுத் தேர்தலுக்குப்பின் ஹார்டி தொழிற்கட்சியின் நாடாளுமன்றத் தலைவராகத் தேர்ந்தெடுக்கப்பட்டார். ஆர்த்தர் ஹெண்டர்சனுக்காக தன் பதவியை 1908 ஆம் ஆண்டு துறந்தார். பிறகு இவர் பெண்களுக்கு வாக்குரிமை, இந்தியாவிற்கு தன்னாட்சி, ஸ்காட்லாந்திற்கான குடியாட்சி, முதலாம் உலகப் போர் நிறுத்தம் போன்றவற்றுக்காகக் களமாடினார்.  
முதலாம் உலகப் போரை நிறுத்தும் நோக்கில், 1915 ஆம் ஆண்டு அவர் அமைதிப் பொது வேலைநிறுத்தத்துக்கு ஏற்பாடு செய்யும் வேளையில் தொடர் மாரடைப்புகளால் இன்னலுற்று நுரையீரல் அழற்சியால் இறந்தார். அவரது உடல் கிளாஸ்கோவில் உள்ள மேரிஹாலில் புதைக்கப்பட்டது.
# கருப்பு திராட்சை எண்ணெய்

**கருப்பு திராட்சை எண்ணெய்** (*Blackcurrant seed oil*) என்பது கருப்புத்திராட்சை விதைகளில் இருந்து பெறப்படுகின்றது. இது ஒமேகா-6 (15–20%), ஒமேகா-3 (12–14%) கொழுப்பமிலங்களைக் கொண்டுள்ளது. அத்துடன் லினோலெயிக் அமிலம், 2–4% இசுட்டெரிடோனிக் அமிலம் ஆகியவற்றையும் கொண்டுள்ளது. இளஞ்சிவப்பு விதை எண்ணெய் அழற்சியை உண்டாக்குகிறது. ஐரோப்பிய நாட்டுப்புற மருத்துவத்தில், கருப்பு திராட்சைவயிற்றுப்போக்குகளை கட்டுப்படுத்த பயன்படுகிறது. சிறுநீரக வெளியீட்டை ஊக்குவித்தல்மற்றும் கீல்வாதம் மற்றும் கீல்வாத நோய்களைக் குறைத்தலில் பயன்படுத்தப்படுகிறது.
# காலா

**காலா** (Kaala) என்பது 2018 ஆம் ஆண்டில் வெளிவந்த தமிழ்த் திரைப்படம் ஆகும். இது மும்பையில் உள்ள தாராவியில் வாழும் மக்களின் வாழ்க்கையை அடிப்படையாகக் கொண்டு எடுக்கப்பட்ட திரைப்படமாகும். இது ஒரு அதிரடித் திரைப்படம் ஆகும். இதை எழுதி இயக்குபவர் பா. ரஞ்சித், தயாரிப்பாளர் தனுஷ். இந்தத் திரைப்படத்தில் ரசினிகாந்த் முக்கியக் கதாப்பாத்திரத்தில் நடித்துள்ளார். இந்தத் திரைப்படத்தின் அறிவிப்பானது 2016 ஆம் ஆண்டில் வெளியானது. ஏப்ரல் 27, 2018 தமிழ்ப் புத்தாண்டு அன்று வெளியிடுவதாக இருந்தது. ஆனால் நடிகர் சங்கத்தின் போராட்டத்தின் காரணமாகவும், காவிரி ஆற்று நீருக்கான போராட்டம் ஆகிய காரணங்களினாலும் இந்தத் திரைப்படம் சூன் 7, 2018 அன்று வெளியானது.சவூதி அரேபியாவில் வெளியான முதல் இந்தியத் திரைப்படம் எனும் பெருமை பெற்றது.
# காலா

## நடிகர்கள்

- ரஜினிகாந்த் கரிகாலனாக "காலா"
- ஹியூமா குரேஷி
- சமுத்திரக்கனி
- அஞ்சலி பாட்டில்
- நானா படேகர்
- சுகன்யா
- ஈஸ்வரி ராவ்  
- யதின் கர்யாகர்
- அருந்ததி காலாவின் மகளாக
# காலா

## தயாரிப்பு

### வளர்ச்சி

ரஜினிகாந்த் நடித்து பா. ரஞ்சித் இயக்கிய கபாலி (2016) படத்தின் வெற்றியைத் தொடர்ந்து, நடிகரும் தயாரிப்பாளருமான தனுஷ், 2016 ஆம் ஆண்டு ஆகத்து மாதத்தின் பிற்பகுதியில் தனது தயாரிப்பு நிறுவனத்தின் தயாரிப்பில் இதே கூட்டணியைக் கொண்டு ஒரு புதிய படத்தைத் தயாரிப்பதாக அறிவித்தார். இப்படம் கபாலி படத்தின் தொடர்ச்சியாக இருக்கும் என்று செய்திகள் தெரிவிக்கின்றன. ஷங்கர் இயக்கத்தில் ரஜினி நடித்துவரும் அறிவியல் புனைகதைத் திரைப்படமான 2.0 (2018) படப்பிடிப்புப் பணிகள் முடிந்தபின், 2017 ஆம் ஆண்டின் நடுவில் பணிகள் துவங்கும் என்று தனுஷ் அறிவித்தார். 2017 ஆம் ஆண்டு மே மாதம் படத்தின் தயாரிப்பாளருக்கு ஹாஜி மஸ்தானின் வளர்ப்பு மகனான, சுந்தர் ஷெக்கர் மிஸ்ரா ஒரு கடிதத்தை எழுதினார். அதில் இப்படத்தின் கதையில் தனது தந்தையை எதிர்மறையான முறையில் சித்தரிக்கக்கூடாது என்றும் அவ்வாறு செய்தால் கடும் விளைவுகளைச் சந்திக்க நேரிடும் என்றும் எச்சரித்தார். இதற்கு பதிலளித்த பா. ரஞ்சித் இந்த படத்திற்கும் ஹாஜி மஸ்தானின் வாழ்க்கை வரலாற்றுக்கும் சம்மந்தமில்லை என்று மறுத்தார். மேலும் இந்த திரைப்படம் கற்பனை நிகழ்வுகளை அடிப்படையாகக் கொண்டது என்பதையும் தெளிவுபடுத்தினார். அதே நேரத்தில் திருநெல்வேலியில் இருந்து, சிறுவனாக இருந்த ரஜினி தப்பி மும்பை தாராவி சேரிக்கு வந்து சேர்ந்து வாழ்வதை அடிப்படையாகக் கொண்ட கதை எனவும் விளக்கினார். படத்தின் பெயரான காலா என்பதை, 2017 ஆம் ஆண்டின் பிற்பகுதியில் அறிவித்து, தமிழ், ஆங்கிலம் ஆகியவற்றில் திரைப்படத்தின் முதல் சுவரோட்டியை வெளியிட்டனர்.
# காலா

## தயாரிப்பு

### படப்பிடிப்பு

இந்தப் படத்தின் படப்பிடிப்பு மும்பையில் 2017 மே 28 இல் துவங்கியது. இந்த முதல் கட்டப் படப்பிடிப்பில் நடிகர் ரஜினிகாந்த் கலந்துக் கொண்டார்.
# காலா

## வழக்கு

காலா படத்தை தடை செய்ய வேண்டும் என சென்னை உயர்நீதிமன்றத்தில் புதிய மனுத்தாக்கல் செய்யப்பட்டுள்ளது. இப்படத்தில் *திரவியம் நாடார்* மற்றும் *நாடார்* சமூகம் குறித்து தவறான கருத்துகள் இடம் பெற்றிருப்பதாகத் தெரிகிறது. படக்குழு அவற்றை நீக்கும் வரை காலா படத்தை வெளியிட தடை தேவை" என வழக்குத் தொடரப்பட்டுள்ளது.
# காலா

## கருநாடகாவில் தடை

ரஜினி காவிரி பிரச்சினை சம்பந்தமாக கருத்துக்கள் கூறி வந்தார். அந்தக் கருத்துக்கள் கருநாடக மாநில மக்களுக்கு எதிராக இருந்ததால் கர்நாடக திரைப்பட வர்த்தக சபை ‘காலா’ திரைப்படத்திற்கு தடை விதித்தது. இதனால் கருநாடக மாநிலத்தில் 'காலா' திரைப்படம் வெளியீடுவது கேள்விக்குறியாக உள்ளது. பின் கருநாடகத்தில் திரைப்படத்தை கட்டாயமாக வெளியிட்டே ஆக வேண்டும் என யாரையும் கட்டாயப்படுத்த முடியாது எனவும், வெளியாகும் திரையரங்குகளுக்குப் பாதுகாப்பு அளிக்கவும் சூலை 5, 2018 இல் நீதிமன்றம் ஆணைப் பிறப்பித்தது.
# கொய்யாப் பழம்

ப் பழம்'')]]
**கொய்யாப் பழம்** (*Guavas*) என்பது வெப்ப வலயங்களிலும் துணை வெப்ப வலயங்களிலும் பயிரிடப்படும் பழமாகும்.  
கொய்யா என பொதுவாக அறியப்படும் மரம் என்பது மத்திய அமெரிக்கா, தென் அமெரிக்கா, கரீபியன் ஆகிய இடங்களை தாயகமாகக் கொண்டதும் கொய்யா குடும்பத்தைச் சேர்ந்த சிறிய மரமாகும். இக்குடும்பத்தைச் சேர்ந்த இனங்கள் கொய்யா என்றே அழைக்கப்படுகின்றன. ஆனாலும் அவை மற்றைய இனங்களைச் சேர்ந்தவையாகும்.  
கொய்யாப்பழம் ஒருவித நறுமணத்தைக் கொண்டிருக்கும். இப்பழத்தில் பலவகைகள் உள்ளன. ஒரு வகைப் பழம் பம்பரம் போலிருக்கும் மற்றொரு வகை உருண்டை வடிவத்தில் இருக்கும். ஒரு வகை பழத்தின் உள் பகுதி வெண்மையாக இருக்கும். இன்னொரு வகைப் பழத்தின் உள்பகுதி ரோஜ்ப் பூ நிறத்தில் இருக்கும்.  
கொய்யாப் பழத்திற்கு பருவகாலம் உண்டு. சில குறிப்பிட்ட காலத்தில்தான் விளைகின்றது. இன்றும் பல வீடுகளில் கொய்யா மரங்கள் உள்ளன. இப்பழத்தில் சுண்ணாம்புச்சத்து, இரும்புச்சத்து, எரியம், மாவுசத்து, தாதுச்சத்து, புரதம், கொழுப்பு போன்ற பல சத்துக்கள் உள்ளன.  
இப்பழத்தில் அதிகமாக **வைட்டமின் ‘சி’** உள்ளது. உடல் ஆரோக்கியத்திற்கும், பற்கள் வளர்ச்சிக்கும், எலும்பு வளர்ச்சிக்கும் மிக முக்கியமான சத்தாக **வைட்டமின் ‘சி’** இருப்பது சிறப்பாகும்.  
சிறியவர்கள் இப்பழத்தை அடிக்கடி சாப்பிடுவது உடல் வளர்ச்சிக்கு உதவும். பெற்றோர்களும் இப்பழம் கிடைக்கும் காலத்தில் பிள்ளைகளுக்கு அடிக்கடி வாங்கித் தருவது நல்லது.
# கொய்யாப் பழம்

## உற்பத்தி

அதிகளவில் கொய்யா உற்பத்தி செய்யும் எட்டு நாடுகள்  
| '''பெரும் கொய்யா
உற்பத்தியாளர்கள்—2012'''
<small> (மெ. தொன்)</small> |  |  |
| --- | --- | --- |
| 15,250,000 |  |  |
| 4,400,000 |  |  |
| 2,781,706 |  |  |
| 2,650,000 |  |  |
| 2,376,339 |  |  |
| 1,950,000 |  |  |
| 1,760,588 |  |  |
| 1,175,735 |  |  |
| உலகம் | 42,139,837 | } |
# விஜய்சிங் மன்கோதியா

**விஜய்சிங் மன்கோதியா** அல்லது **விஜய் சிங் மங்கோடியா** (*Vijai Singh Mankotia*) ஒரு இந்திய அரசியல்வாதி மற்றும் இந்திய தேசிய காங்கிரஸ்உறுப்பினர் ஆவார்.விஜய்சிங் மன்கோதியா, இமாச்சலப் பிரதேசம், காங்ரா மாவட்டத்திலுள்ள இமாச்சலப் பிரதேச சட்டமன்றஷாஹ்பூர் சட்டமன்றத் தொகுதி உறுப்பினர் ஆவார். இமாச்சலப் பிரதேச முதலமைச்சர் வீரபத்ர சிங்கிற்கு எதிரானவர்.
# ப. சிவகாமி

**பழனிமுத்து சிவகாமி** (*Palanimuthu Sivakami* பிறப்பு:1957) ஒரு இந்திய தமிழ் எழுத்தாளர். இவர் தனது எழுத்துகளில் தலித் மக்களின் பிரச்சனைகளை முன்னெடுக்கிறார். இந்திய தலித் எழுத்தாளர்களில் முக்கியமானவர்களில் ஒருவர்.
# ப. சிவகாமி

## பணி

1995 முதல் தமிழ் இலக்கிய இதழான ”புதிய கோடாங்கி”யில் எழுதி வருகிறார். மேலும், தலித் மற்றும் பிற்படுத்தப்பட்ட மக்கள் குறிப்பாக பெண்களுக்காக எழுதி வருகிறார். இவர் இந்திய ஆட்சிப் பணியில் பணியாற்றினார். தமிழ்நாட்டில் தூத்துக்குடி, வேலூர் மாவட்ட ஆட்சியாளராகப் பணியாற்றினார். தொழிலாளர் துறை கூடுதல் செயலாளராகவும் சுற்றுலாத்துறை இயக்குநராகவும், ஆதிதிராவிடர் மற்றும் பழங்குடியினர் நலத்துறை செயலாளராகவும் பணியாற்றினார். 2009 முதல் இவர் முழுநேர அரசியலில் ஈடுபட்டார். மக்களவை தேர்தலில் பகுஜன் சமாஜ் கட்சி மற்றும் திராவிட முன்னேற்றக் கழகம் சார்பில் போட்டியிட்டார்..
# ப. சிவகாமி

## படைப்புகள்

1. பழையன கழிதலும்
1. பழையன கழிதலும் ஆசிரியர் குறிப்பு
1. குறுக்கு வெட்டு
1. இப்படிக்கு உங்கள் யதார்த்தமுள்ள
1. நாளும் தொடரும்
1. கடைசி மாந்தர்
1. உடல் அரசியல்
# ஈச்ச மரம்

**ஈச்ச மரம்** அல்லது **ஈச்சை மரம்** (Phoenix sylvestris (*sylvestris* - Latin, of the forest), **silver date palm**, **sugar date palm** அல்லது **wild date palm**) என்பது பூக்கும் தாவர இனத்தைச் சேர்ந்த ஒரு பனைக் குடும்பத் தாவரமாகும். இவை பெரும்பாலும் தெற்கு பாக்கித்தான், இந்தியா, இலங்கை, நேபாளம், பூட்டான், மியான்மர், வங்கதேசம் ஆகிய இடங்களில் காணப்படுகிறது. மேலும் மொரிசியசு, சாகோஸ் அரிப்பிளாகோ, புவேர்ட்டோ ரிக்கோ, லீவர்டு தீவுகள் ஆகிய இடங்களிலும் காணப்படுகின்றன.
இவை 1300 மீட்ர் உயரம்வரை சமவெளிகளில் வளரக்கூடியவை. இதன் பழங்கள் மூலமாக ஒயின், ஜெல்லி ஆகியவை தயாரிக்கப்படுகின்றன. இந்த மரங்களிள் இருந்து கள், பதநீர் ஆகியவை இந்தியா, வங்கதேசம் ஆகிய நாடுகளில் இறக்கப்படுகின்றன. வெல்லமும் தயாரிக்கப்படுகின்றன. <span data-segmentid="108"></span>இதன் ஓலைகளைக் கொண்டு பை, பாய், துடப்பம் ஆகியவை செய்யப்படுகின்றன.
தமிழகத்தில் இயல்பாக காணப்படும் இம்மரம் தோற்றத்தில் பேரீச்ச மரத்தை ஒத்தது. இம்மரங்களில் ஆண் மரங்கள், பெண் மரங்கள் என உண்டு பெண் மரங்களில் மட்டும் பழங்கள் உருவாகும், ஆண் மரங்களில் பழங்கள் உண்டாகாது.
இந்த மரத்தை இலங்கையில் உள்ள சிங்கள மக்கள் வால் இந்தி (wal Indi", "val Indi",(වල්ඉංදි ) என அழைக்கின்றனர். <span data-segmentid="115"></span><span data-segmentid="116"></span>
# ஈச்ச மரம்

## விளக்கம்

இம்மரங்கள் 4 முதல் 15 மீட்டர் உயரம் வரை வளரக்கூடியன. மரத்தின் விட்டம் 40 செ.மீ வரை இருக்கும். இதன் ஓலை மட்டை மூன்று மீட்டர் வரை நீளம் கொண்டு சற்றே வளைந்தவாறு இருக்கும். இதன் மட்டையிலும் இலைகளின் முனையிலும் முட்கள் கொண்டிருக்கும். இந்த மரங்களில் ஆண்மரங்கள் உண்டு ஆண்மரங்கள் மஞ்சள் கலந்த வெண்மையாக பூக்கள் பூக்கக்கூடியன. இதன் காய்கள் மஞ்சள் நிறத்துடன் இருக்கும் பழுக்க ஆரம்பித்த பிறகு சிவப்பு வண்ணமடைந்து இறுதியில் பழுப்பு நிறத்தை அடையும்<span data-segmentid="127"></span>. இதன் பழங்கள் உண்ணத்தக்கது.
# ஈச்ச மரம்

## ஈச்சங் கூடை

ஈச்சங் கூடை என்பது ஈச்சங் குச்சிகளைக் கொண்டு பின்னி உருவாக்கப்படும் கூடை ஆகும். ஈச்சங் குச்சிகளை ஒரே அளவில் வெட்டி எடுத்து சுத்தம் செய்து வட்ட வடிவில் பின்னினால் கூடை வடிவம் கிடைக்கும். தேவையான அளவில் பின்னிக்கொள்ளலாம். இக்கூடை பழங்கள் வைத்துக்கொள்ள பொிதும் பயன்படுகிறது. திருமண நிகழ்வுகளில் சோறு வடிப்பதற்கும் பயன்படுகிறது. கிராமப்புறங்களில் எல்லோருடைய வீடுகளிலும் பயன்படுத்தப்படும்.
# கிராபோர்டு ஆறு (விக்டோரியா)

**கிராபோர்டு ஆறு** (*Crawford River*) ஆத்திரேலியாவில் விக்டோரியாவின் மேற்கு மாவட்டத்தில் ஓடும் வற்றாத ஓர் ஆறாகும். கிளெனெல், ஆப்கின்சு ஆறுகளின் நீர்ப்பிடிப்பு பகுதியில் அமைந்திருக்கும் இந்த ஆறு *புகைமூட்ட ஆறு* என்றும் அழைக்கப்படுகிறது. .  
விக்டோரியா மாநிலத்திலுள்ள பிராங்சோல்ம்மிற்கு வடக்கே கிராபோர்டு ஆறு உருவாகி, டார்ட்மூரில் உள்ள கிளெனெல்க் ஆற்றுடன் சங்கமக்கிறது. இச்சங்கம்த்திற்கு முன்பாக கிராபோர்டு மண்டலப் பூங்கா பகுதி வழியாக தெற்கில் மேற்கு நோக்கி பாய்கிறது. 75 கிலோமீட்டர் தொலைவுள்ள இதன் மொத்தப் பாதையில், 111 மீட்டர் தொலைவுக்கு இது கிளெனெல்க் ஆற்றை நோக்கி பாய்கிறது.
# அமராந்து எண்ணெய்

**அமராந்து எண்ணெய்** (*Amaranth oil*) என்பது அமராந்தசு – ஏ. குருயெண்டசு மற்றும் ஏ. ஐப்போகாண்டிரியாகசு என்ற இரண்டு இனங்களின் விதைகளிலிருந்து பிரித்தெடுக்கப்படும் ஒரு வகை எண்ணெய் ஆகும். அறைக்கீரை எண்ணெய் என்ற பெயராலும் இது அழைக்கப்படுகிறது. மேற்கண்ட இவ்விரண்டு இனங்களின் விதையைப் பொதுவாக அமராந்து தானியம் என்ற பெயரால் அழைப்பர்.
ஒலியிக் அமிலம், லினோலெயிக் அமிலம், பால்மிடிக் அமிலம் போன்ற அமிலங்கள் கொண்ட கொழுப்பு அமிலங்களுக்கு இது ஓர் ஆதார மூலமாகக் கருதப்படுகிறது . உயர் மற்றும் தாழ் வெப்பநிலை இரண்டிலும் வெப்ப நிலைப்படுத்தியாக பயன்படும் தன்மை இதற்கு உண்டு. வணிகரீதியாக அமராந்து எண்ணெய் பல்வேறு பயன்பாடுகளை அளிக்கிறது.  
ஓர் உணவு எண்ணெய் என்ற வகையில் அமராந்து எண்ணெய் மிகநுண்ணிய சுவையைக் கொண்டது. அமராந்து தானியத்தின் எண்ணெய் அளவு சதவீதம் 4.8 முதல் 8.1 சதவீதம் ஆகும். மற்ற விதை எண்ணெய்களுடன் ஒப்பிடுகையில் இச்சதவீத அளவு குறைவானதாகும் .  
அமராந்து எண்ணெயின் வேதி இயைபு: -
:{|
! கொழுப்பு அமிலம் !! இயைபு
|-
| லினோலெயிக் அமிலம் || | 50%
|-
| ஒலியிக் அமிலம்|| | 23%
|-
| பால்மிடிக் அமிலம் || | 19%
|-
|| சிடீயரிக் அமிலம் || | 3%
|}
# சுலஹ் சட்டமன்றத் தொகுதி

**சுலஹ் சட்டமன்றத் தொகுதி** (*Sullah Assembly constituency*), இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளில்ஒன்றாகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 14 ஆகும்.
# சுலஹ் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1967 | துர்கா சந்த் | பாரதீய ஜனசங்கம் |
| 1972 |  |  |
| 1977 | சாந்த குமார் | ஜனதா கட்சி |
| 1982 | பாரதிய ஜனதா கட்சி |  |
| 1985 | மான் சந்த் ரானா | இந்திய தேசிய காங்கிரஸ் |
| 1990 | சாந்த குமார் | பாரதிய ஜனதா கட்சி |
| 1993 | மான் சந்த் ரானா | இந்திய தேசிய காங்கிரஸ் |
| 1995 | கே. துர்கா சந்த் |  |
| 1998 | விபின் சிங் பார்மர் | பாரதிய ஜனதா கட்சி |
| 2003 | ஜக்ஜீவன் பால் | இந்திய தேசிய காங்கிரஸ் |
| 2007 | விபின் சிங் பார்மர் | பாரதிய ஜனதா கட்சி |
| 2012 | ஜக்ஜீவன் பால் | இந்திய தேசிய காங்கிரஸ் |
| 2017 | விபின் சிங் பார்மர் | பாரதிய ஜனதா கட்சி |
| 2022 | } |  |
**குறிப்பு**
# சுலஹ் சட்டமன்றத் தொகுதி

## இவற்றையும் காண்க

- காங்ரா மாவட்டம்
# அனைத்து நாட்டு மதமற்றோர் மற்றும் நாத்திகர் சங்கம்

**பன்னாட்டு மதமற்றோர் மற்றும் நாத்திகர் சங்கம்** (ஆங்கிலம்: *International League of non-religious and atheists*, ஜெர்மன் மொழி: Internationaler Bund der Konfessionslosen und Atheisten, IBKA ) என்பது 1976 ஆம் ஆண்டு செர்மனி பெர்லின் நகரில் பன்னாட்டு மதமற்றோர் சங்கம் ("International League of Non-religious" (IBDK)) என்ற பெயரில் தோற்றுவிக்கப்பட்ட சங்கமாகும். இச்சங்கம், மிச் என்ற இதழ் மற்றும் 1972 ஆம் ஆண்டு நிறுவப்பட்ட பெர்லின் மதசார்பற்றோர் ஒன்றியத்திலிருந்து உருவானது. 1982ல் *பன்னாட்டு மதமற்றோர் மற்றும் நாத்திகர் சங்கம்* என்ற பெயரைப் பெற்றது. இச்சங்கம் ஏறக்குறைய 1000 உறுப்பினர்களையும் 13 கூட்டுஉறுப்பினர்களையும் ஒரு அறிவியல் கழகத்தையும் கொண்டுள்ளது.  
இதன் குறிக்கோள்கள் பகுத்தறிவை வளர்த்தல், மனித உரிமைகளை நிலைநாட்டுதல், அறிவியல் சுதந்திரத்தை வளர்த்தல் ஆகியனவாகும். மத நடவடிக்கைகளை அரசு நிர்வாகத்திலிருந்து பிரித்தல் இதன் முக்கிய நோக்கமாகும். இச்சங்கம் 2014 ஆம் ஆண்டு செர்மனியில் பல மதசார்பற்றோர் இயக்கங்களை ஒன்றிணைத்து கருணைக்கொலை சம்பந்தமாக மாநாடு ஒன்றை நடத்தியது.
# தத்துவ விளக்கம் (சரணாலயர்)

**தத்துவ விளக்கம்** என்ற சிறு நூல் சித்தாந்த மரபுகளைக் கூறுவதாகும். இந்நூலை இயற்றியவர் சம்பந்த சரணாலயர் என்பவர் ஆவார்.
# தத்துவ விளக்கம் (சரணாலயர்)

## நூலமைப்பு

இந்நூல் 51 கட்டளைக் கலித்துறைகள் கொண்டது. அந்தாதித் தொடையாய் மண்டலித்து வருவது. இந்நூலானது உண்மை விளக்கம் போலத் தத்துவங்களின் தோற்ற ஒடுக்கங்களைத் தெளிவாகக் கூறுகிறது.
# தத்துவ விளக்கம் (சரணாலயர்)

## நூலாசிரியர் வரலாறு

சிற்றம்பல நாடிகள் மாணவரான சம்பந்த முனிவரின் சீடருள் ஒருவர் சரணாலயர். இவர் தேவாரம் பாடிய சம்பந்தரையே குருவாகக் கருதியமையால் சம்பந்த சரணாலயர் என்று பெயர் பெற்றார். இந்த மரபையொட்டியே சம்பந்த முனிவரும் தம்மிடம் சீடராய் உபதேசம் பெற்ற முதல் மாணாக்கருக்குச் சம்பந்த சரணாலயர் என்று பெயரிட்டார். இவர் எழுதிய தத்துவ விளக்க நூலில் ஒரு பாடலில், *தத்துவ விளக்கம் நவின்ற நாவன் சம்பந்த சரணாலயன்* என்ற தொடர் வருவதால் இந்நூலை இவரே பாடினார் என்று அறியமுடிகிறது.
# தத்துவ விளக்கம் (சரணாலயர்)

## நூல் சிறப்புகள்

15 ஆம் நூற்றாண்டின் இறுதியில் வாழ்ந்த களந்தை ஞானப்பிரகாசர் என்பவர் தாம் எழுதிய சந்தான அகவல் என்ற நூலில் தத்துவ விளக்கப் பாடலின் சிறப்பைக் கூறியுள்ளார். அப்பாடல் நூலின் 49 ஆவது பாடலாக இடம்பெற்றுள்ளது. இந்நூலை மதுரைச் சிவப்பிரகாசர், வெள்ளியம்பலவாணத் தம்பிரான், நிரம்ப அழகிய தேசிகர் முதலியோர் மேற்கோளாகக் காட்டியுள்ளார்கள்.
# தத்துவ விளக்கம் (சரணாலயர்)

## பதிப்புகள்

இந்நூலை காசிவாசி செந்திநாதையர் பதிப்பித்து வெளியிட்டுள்ளார். செந்தமிழ்ச் செல்வி இதழில் 23 பாடல்கள் வெளியானது. சித்தாந்தம் இதழில் நூலின் சில பாடல்கள் மட்டும் மேற்கோள் குறிப்புகளோடு வெளியானது.
# உர மரங்கள்

**உர மரங்கள்** (*Fertilizer tree*) மண்வள மேம்பாட்டிற்காக வேளாண் காடுகளில் சாகுபடி செய்யப்படும் மரங்கள் ஆகும். வளிமண்டலத்தில் உள்ள தழைச்சத்தை மண்ணில் நிலைநிறுத்தி பயிர்களுக்கு கொடுக்கிறது. மண்ணிற்கு அடியில் எளிதில் கிடைக்கமுடியாத சத்துக்களை மண்ணின் மேற்பரப்பிற்கு கிடைக்கும் வண்ணம் செய்கின்றன. மேலும் உரமரங்கள், உர அரிமானம், மண் அரிமானம் அதனால் ஏற்படும் மண் சேதங்களைத் தடுத்து பயிர்களுக்கு கிடைக்கும் நீர் மேம்பாட்டிற்கு உதவுகிறது. உதாரணமாக உரமரங்களாக செஸ்பேனியா, கிளரிசிடியா, தெப்ரோசியா, பைதர்பியா அல்பிடா, லுசர்ன் அல்லது தகாசாஸ்தே (சைட்டிசஸ் புரோலிபெரஸ்) என்ற உரமரம் ஒரு ஹெக்டேருக்கு 575 கிலோ தழைச்சத்தை ஒரு வருடத்திற்கு நிலைநிறுத்தக்கூடிய தன்மை கொண்டது. இது மேலும் வருடத்திற்கு 800 மி.லி மழையளவு கொண்ட பகுதிகளில் மக்காச்சோளத்தில் மகசூலை வருடத்திற்கு ஒரு டன்/ஹெக்டேர் என்பதில் இருந்து 10 டன்/ஹெக்டேர் வரை அதிகரிக்கக் கூடியத்தன்மை வாய்ந்தது.
# உர மரங்கள்

## ஆப்பிரிக்காவில் உரமரத்தின் பயன்பாடு

பைதர்பியா அல்பிடா என்ற உரமரம், ஆப்பிரிக்காவின் மாளவி மற்றும் ஜாம்பியா பகுதிகளில் மக்காச்சோளத்தின் மகசூலை இருமடங்கு மற்றும் மும்மடங்கு அதிகரிக்கச் செய்கிறது. பசுமை வேளாண்மையில் உரமரங்கள் உணவுப்பாதுகாப்பை அதிகரிக்கின்றது. ஜாம்பியா பகுதியில் 3 இலட்சம் ஹெக்டேர் பரப்பளவை விட நைஜர் பகுதியில் 4.8 மில்லியன் ஹெக்டேர் பரப்பு உரமரங்களால் பயனாகிறது.
# சாக்சி மகாராஜ்

**சச்சிதானந்த ஹரி சாக்சி** அல்லது பொதுவாக **சாக்சி மகாராஜ்** (*Sakshi Maharaj*, பிறப்பு: 16 சனவரி 1956) பாரதிய ஜனதா கட்சியின் அரசியல் மற்றும் மதத் தலைவர். இவர் 2014 இந்தியப் பொதுத் தேர்தலில் உத்தரபிரதேச மாநிலம் உன்னோ மக்களவைத் தொகுதியிலிருந்து வெற்றி பெற்றார். முன்னர் 1991 ம் ஆண்டு மருதூரா, 1996 மற்றும் 1998 ஆகிய ஆண்டுகளில் அவர் ஃபுருகாபாத்தில் இருந்து இந்திய பொதுத் தேர்தலில் வெற்றி பெற்றார். 2000 முதல் 2006 வரை அவர் மாநிலங்களவை உறுப்பினராக இருந்தார். சாக்ஷி மஹாராஜ் குழுவின் பதாகையின் கீழ் இந்தியா முழுவதும் பல்வேறு கல்வி நிறுவனங்கள் மற்றும் ஆசிரமங்களை இயக்கி அவர் தற்போது தந்த இயக்குநராகவும் பணியாற்றி வருகிறார்.
# நாக்ரோட்டா சட்டமன்றத் தொகுதி

**நாக்ரோட்டா சட்டமன்றத் தொகுதி** (*Nagrota*) இந்தியாவின் வடக்கு மாநிலமான சம்மு காசுமீர் மாநிலத்திலுள்ள 87 சம்மு காசுமீர் சட்டப்பேரவைத் தொகுதிகளில் ஒன்று ஆகும். மக்களவைத் தொகுதியான சம்மு தொகுதியில் நாக்ரோட்டாவும் ஒரு பகுதியாக சேர்க்கப்பட்டுள்ளது
# நாக்ரோட்டா சட்டமன்றத் தொகுதி

## சட்டமன்ற உறுப்பினர்கள்

- 1996: அயாத்சாட்ரு சிங், சம்மு காசுமீர் தேசிய மாநாட்டுக் கட்சி
- 2002: யுகால் கிசோர் சர்மா, பாரதிய சனதா கட்சி
- 2008: யுகால் கிசோர் சர்மா, பாரதிய சனதா கட்சி
- 2014: தேவேந்தர் சிங் ராணா, சம்மு காசுமீர் தேசிய மாநாட்டுக் கட்சி.
- 2024: தேவேந்தர் சிங் ராணா, பாரதிய ஜனதா கட்சி.
# பொட்டென்டில்லா சிம்ப்ளெக்ஸ்

**பொட்டென்டில்லா சிம்ப்ளெக்ஸ்** (*Potentilla simplex*) என்ற தாவரம் சாதாரண சிங்கிஃபாயில் (*Common cinquefoil*) அல்லது வெள்ளிலையடியுடைய பாதையோர மஞ்ச மலர்ச்செடி (*Silverweed*) என்றும் அழைக்கப்படுகிறது. இது கிழக்கு வட அமெரிக்காவில் ஒன்டாரியோ, கியூபெக் மற்றும் லாப்ரடாரிலிருந்து டெக்ஸாஸ், அலபாமா மற்றும் புளோரிடா வரை தாயகமாகக் கொண்ட ரோசேசி குடும்பத்தைச் சேர்ந்த பல்லாண்டுச் செடியாகும்.  
இது தரையில் படரக்கூடிய தண்டுகளையும் (கணுக்களில் வேர்விடக்கூடிய), மஞ்சள் மலர்களையும் உடைய தாவரமாகும். இதன் இலைகள் சிறகு போன்று, ஐந்து பிரிவுகளாகப் பிரிந்திருக்கும். இவை ஓடும் தண்டுகளிலிருந்து தோன்றும். ஐந்து மஞ்சள் இதழ்களை ( சுமார் 4 - 10 மி.மீ. நீளம்) உடைய முழுமையான மலர்கள், மார்ச் முதல் சூன் வரை பூக்கும் தன்மையுடையன. இது வனப்பகுதிகள் வயல்கள் மற்றும் மனித நடமாட்டமுடைய பகுதிகளிலும் பொதுவாகக் காணப்படுகிறது.  
கொத்தனார் தேனீ, தச்சர் தேனீ, ஹாலிக்டிட் தேனீக்கள், குயில் தேனீக்கள், சிர்பிஃட் ஈக்கள், டாக்னிட் ஈக்கள் மற்றும் பிற பூச்சிகள் மகரந்தச் சேர்க்கைக்கு உதவுகின்றன. குளவிகளும் வண்ணத்துப்பூச்சிகளும் மிகக் குறைந்த அளவிலேயே மகரந்தச் சேர்க்கைக்கு உதவுகின்றன. முயல்களும் கொறிணி வகை விலங்குகளும் இதன் இலைகளை உட்கொள்ளும். இளந்தளிர்களும், இலைகளும் பச்சைக்காய்கறிக் கலவையாக (சமைக்காமல்) உண்ணப்படுகின்றன. இது அலங்காரச் செடியாகவும் வளர்க்கப்படுகிறது.
# ஆப்பிள் விதை எண்ணெய்

**ஆப்பிள் விதை எண்ணெய்** (*Apple seed oil*) என்பது ஆப்பிள் விதைகளில் காணப்படும் ஒரு நிலையான எண்ணெய் ஆகும். இது ஒப்பனை மற்றும் மருத்துவ தொழில்களில் பயன்படுத்தப்படுகிறது.  
ஆப்பிள் விதை எண்ணெய் மீதான ஒரு ஆய்வு 2007 ஆம் ஆண்டில் நடத்தப்பட்டது, அதில் ஆப்பிள் விதைகள் அதிக அளவு எண்ணெய் மற்றும் புரதம் (27.5 முதல் 28% மற்றும் 33.8 முதல் 34.5% வரை) கொண்டிருக்கின்றன. ஆப்பிள் விதைகளில் அமினோ அமிலங்களின் பகுப்பாய்வு அவர்கள் கணிசமான அளவு கந்தகத்தைக் கொண்டிருப்பதாக முடிவு செய்தனர். பாஸ்பரஸ், பொட்டாசியம், மெக்னீசியம், கால்சியம் மற்றும் இரும்பு ஆகியவை ஆப்பிள் விதங்களில் குறிப்பிடத்தக்க அளவில் காணப்படும். இந்த ஆய்வில் ஆப்பிள் விதை எண்ணெய் ஒரு சமையல் எண்ணெயாக பயன்படுத்தப்படலாம் என்று முடிவு செய்தார், இது விலங்குக் கொட்டைகளுக்குப் பயன்படும் எண்ணெய் கேக்.
# பாபாசு எண்ணெய்

**பாபாசு எண்ணெய்** (Babassu oil) அல்லது **கூசி எண்ணெய்** (cusi oil) என்பது தென் அமெரிக்காவின் அமேசான் பகுதியில் வளரும் பாபாசு பனை (*அட்டலியா ஸ்பெசியோசா*) விதைகளில் இருந்து பிரித்தெடுக்கப்படும் ஒரு தெளிவான வெளிர்-மஞ்சள் நிறமுடைய தாவர எண்ணெய் ஆகும். இது உணவு, தூய்மிப்புப் பொருள் மற்றும் தோல் பொருட்கள் போன்றவற்றில் பயன்படுத்தப்படும் ஓர் உலரா எண்ணெய் ஆகும். இந்த எண்ணெயின் பண்புகள் தேங்காய் எண்ணெய் போலவே உள்ளதால் தேங்காய் எண்ணெய் பயன்படுத்தப்படும் அதே சூழலில் இதுவும் பயன்படுத்தப்படுகிறது. அண்மைக்காலங்களில் இது தேங்காய் எண்ணெய்க்கு மாற்றாகவும் பயன்படுத்தப்படுகிறது.  
பாபாசு எண்ணெயில் 70% கொழுப்புகள் உள்ளன. அவை பின்வரும் அளவில் காணப்படுகின்றன.
| லாரிக் அமிலம் | 50.0% |  |
| --- | --- | --- |
| மைரிஸ்ட்டிக் அமிலம் | 20.0% |  |
| பாமிட்டிக் அமிலம் | 11.0% |  |
| ஓலியிக் அமிலம் | 10.0% |  |
| ஸ்டியரிக் அமிலம் | 3.5% | } |  
பாபாசு எண்ணெயிலிருக்கும் லாரிக், மைரிஸ்ட்டிக் அமிலங்களின் உருகு வெப்பநிலை மனிதர்களின் இயல்பு உடல்வெப்பநிலைக்கு அருகிலுள்ளது, எனவே பாபாசு எண்ணெயை திண்ம வடிவில் தோலில் இடும்போது உடற்சூட்டினால் கரைந்துவிடுகிறது. அவ்வேளையில் ஏற்படும் வெப்பப் பரிமாற்றமானது குளிர்ச்சியான உணர்வைக் கொடுக்கிறது. இது ஒரு திறம்மிக்க மென்மையாக்கு களிம்பாகப் பயன்படுகிறது.  
2008-ம் ஆண்டு பிப்ரவரியில் விர்ஜின் அட்லாண்டிக் நிறுவனத்தின் நல்கையில் உயிரி எரிபொருள் வெள்ளோட்டத்தின் ஒரு பகுதியாக பாபாசு எண்ணெய் மற்றும் தேங்காய் எண்ணெய் கொண்ட கலவை, போயிங் 747-ன் ஒரு பொறியைப் பகுதியளவில் இயக்கப் பயன்பட்டது.
# ஒரைசா சட்டைவா

பொது வழக்கில் **நெல்** எனப்படும்***Oryza sativa*** ஒருவகைப் புல் தாவர இனமாகும். இது ஆங்கிலத்தில் நெல் என்றே கூறப்படுகிறது. இது பொதுவாக உலக முழுவதும் பயிரிடப்படும் நெல் வகையாகும். இது வரலாற்றியலாக முதலில் பண்படுத்திய நெல்வகையாகும். இது சீன யாங்சி ஆற்றுப் படுகையில் 13,500 முதல் 8,200 ஆண்டுகளுக்கு முன்பு விளைவிக்கப்பட்டது.  
*ஒரைசா சட்டைவா* என்பது, பொவாசியே குடும்பத்தின் *ஒரைசா* பேரினத்தைச் சார்ந்ததாகும். இதன் மரபன்தொகை 12 குறுமவகங்களைக் கொண்டது; இதில் 430Mbp அளவு மரபன்கள் உள்ளன. இது கூலத் தாவரவியலுக்கான வகைமை உயிரியாகும். இதை மரபன் திருத்தப் பயியாக மாற்றுவது எளிமையானது.  
ஒரைசா சட்டைவா என்பது இரண்டு வகைச் சிற்றினத்தைச் சேர்ந்ததாகும். அவை சிறிய விதை ஜப்பானிக்கா அல்லது சினிக்கா நெல்வகை, பெரிய விதை இண்டிகா நெல்வகை ஆகியனவாகும். ஜப்பானிக்கா வறட்சியான நிலங்களில் பயிரிடப்படுகிறது. ஆசியா முழுவதும் மூழ்கிய தாவரமாகவும் ஊடுபயிராகவும் இண்டிகா பயிரிடப்படுகிறது. அரிசி வெள்ளை, கருப்பு, பழுப்பு , சிறிதளவு கருவெள்ளை நிறத்தில் இருக்கும். அரிசியில் சவ்வரிசி ஒரு வகை ஆகும். மேலும் சில நெல் வகைகளாக இந்தோனேசியா கருப்பு நெல்லும், தாய்லாந்தின் மல்லிகை கருப்பு நெல்லும் உள்ளன. வெப்பமண்டலத்தில் இதன் மூன்றாவது வகைச் சிற்றினமும் பேரளவில் பயிரிடப்படுகிறது. காட்டாக, இந்த வகையில் சிறியவிதை “தினவான்“, “உனாய்” வகைகள் நாதன் லூசா படிகட்டு பகுதிகளிலும், அதிக உயரமான பகுதிகளிலும் பயிரிடப்படுகின்றன.  
ஒரைசா சட்டைவா நெல்வகையில் ஆறுபிரிவுகள் உள்ளன. அவை ஜப்பானிக்கா, நறுமண இண்டிக்கா, ஆசு, இரயடா, ஆசினா, கிளாசுமன் என்பனவாகும்; 1987 ஆம் ஆண்டில் தான் ஒரைசா சட்டைவா ஆறு பிரிவுகளாக பிரிக்கப்பட்டது.
# ஒரைசா சட்டைவா

## பெயரீடு

பண்டைக்கால முதலே நெல் பயிரிடப்பட்டு வருகிறது. *ஒரைசா* என்பது நெல்லுக்கான செவ்வியல் இலத்தீனச் சொல். *சட்டைவா* என்றால் "பயிரிடப்படும்" என்று பொருள்.
# பிக் - ஐ

**பிக் - ஐ (**Big-i) (<span lang="ja">郡山ビッグアイ</span> *Kōriyama Biggu Ai*) (<span lang="ja">郡山ビッグアイ</span><span>,</span> *Kōriyama Biggu Ai*) என்பது யப்பானின் கொரியாமாவில்ஃபுகுஷிமா ப்ரிஃபெக்சர் என்ற இடத்தில் அமைந்துள்ள ஒரு உயரமான கட்டிடமாகும். இது 133மீட்டர்உயரம்உடையது. 24மாடிகளைக்கொண்டஇக்கட்டிடம் 1991ஆம்ஆண்டுகட்டிமுடிக்கப்பட்டது.
# கரோபு நெற்று எண்ணெய்

** கரோபு நெற்று எண்ணெய்** *(Carob pod oil)* அல்லது அல்கரோபா எண்ணெய் என்பது ஓர் உணத்தகும் எண்ணெயாகும். இது கரோபு அவரை நெற்றஐப் பிழிந்து எடுக்கப்படுகிறது. இது மருத்துவப் பயன்பாடு உள்ளதாகும்.  
கரோபு நெற்று எண்ணெயில் உள்ள கொழுப்பு அமில உட்கூறுகள் கீழே பட்டியலில் தரப்பட்டுள்ளன:  
| கொழுப்பு அமிலம் | விழுக்காடு |
| --- | --- |
| பால்மிட்டிக அமிலம் | 14.2% |
| சுட்டியரிக அமிலம் | 3.0% |
| ஓலியிக அமிலம் | 38.5% |
| இலினோலியிக அமிலம் | 43.6% |
# காங்ரா சட்டமன்றத் தொகுதி

**காங்ரா சட்டமன்றத் தொகுதி** (*Kangra Assembly constituency*), இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளில்ஒன்றாகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 14 ஆகும்.
# காங்ரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1967 | ஹரி ராம் | இந்திய தேசிய காங்கிரஸ் |
| 1972 |  |  |
| 1977 | பிரதாப் சௌத்ரி | ஜனதா கட்சி |
| 1982 | வித்யா சாகர் சௌத்ரி | பாரதிய ஜனதா கட்சி |
| 1985 |  |  |
| 1990 |  |  |
| 1993 | தௌலத் ராம் | இந்திய தேசிய காங்கிரஸ் |
| 1998 | வித்யா சாகர் சௌத்ரி | பாரதிய ஜனதா கட்சி |
| 2003 | சுரீந்தர் குமார் | இந்திய தேசிய காங்கிரஸ் |
| 2007 | சஞ்சய் சௌத்ரி | பகுஜன்சமாஜ்கட்சி |
| 2012 | பவன் குமார் காஜல் | சுயேச்சை |
| 2017 | இந்திய தேசிய காங்கிரஸ் |  |
| 2022 | பாரதிய ஜனதா கட்சி | } |
# மலேசியாவில் 200 ஆண்டுத் தமிழ்க்கல்வி வரலாறு

மலேசியாவின் முதல் தமிழ்க்கல்வி 1816-ஆம் ஆண்டு தொடங்கியது. 2016-ஆம் ஆண்டுடன் 200 ஆண்டுகள் வரலாற்றைப் பதிவு செய்கிறது. அன்று தொடங்கி இன்று வரையிலும் மலேசியத் தமிழ்க்கல்வி பற்பல மாறுதல்களையும் பற்பல மேம்பாடுகளையும் கண்டு வந்துள்ளது.  
தமிழ்நாட்டில் இருந்து 1800-களில் மலாயாவுக்குத் தமிழர்கள் புலம் பெயர்ந்தார்கள். இந்தப் புலம் பெயர்வு மூன்றாம் கட்டப் புலம்பெயர்வாகும். 1870-ஆம் ஆண்டுகளுக்குப் பின்னர் இந்தியர்கள் பணியாற்றிய பல இடங்களில் தேசிய வகைத் தமிழ்ப்பள்ளிகள் தோன்றின. குறிப்பாக புரோவின்ஸ் வெல்லஸ்லி, ஜொகூர், மலாக்கா போன்ற இடங்களில் ஒவ்வொரு ரப்பர் தோட்டத்திலும் ஒரு தமிழ்ப்பள்ளி உருவாக்கப் பட்டது.  
1800 - 1900 காலகட்டத்தில் கிறிஸ்துவச் சமய அமைப்புகள் தோற்றுவித்த ஆங்கில-தமிழ்ப்பள்ளிகளைத் தவிர்த்துத் தனிப்பட்டவர்களும் தமிழ்ப்பள்ளிகளை அமைத்தனர். பொதுவாக இந்தப் பள்ளிகள் யாவும் சிறியவை. ஓர் அறை, ஓராசிரியர் வகுப்பு என்ற நிலையிலேயே அவை இயங்கின.  
தவிர நிதி வளம் இல்லாமலும் முறையான பராமரிப்புகள் இல்லாமலும் இந்தப் பள்ளிகள் செயல் பட்டன.
# மருளூமத்தை எண்ணெய்

**மருளூமத்தை எண்ணெய்** (*Cocklebur Oil*) என்பது மருளூமத்தை விதைகளை அழுத்துவதன் மூலம் பெறப்படும் எண்ணெய் வகை ஆகும். மருளூமத்தையின் தாவரவியல் பெயர் *சாந்தியம் இசுட்ருமேரியம்* (*Xanthium strumarium*) ஆகும். இது வேளாண்மையில் பூச்சிக்கொல்லியாகப் பயன்படுத்தப்படுகிறது. இது கால்நடைகளுக்குத் தீங்கு செய்யக்கூடும். இந்த எண்ணெய்கசகசா எண்ணெய் போல் இருக்கும். வெளிர் மஞ்சள் நிறம் உடைய இந்த எண்ணெய் சுவை மற்றும் மணத்தில் சூரியகாந்தி எண்ணெயைப் போன்றது.
# செர்னபோரா

***செர்னபோரா*** (Cernabora, ஸ்கயூஷ் (Scăiuș) என்றும் வழங்கப்படுகிறது) என்பதுஉருமேனியா நாட்டில் உள்ள திமிஷ்ஆற்றின்இடப்புறத் துணையாறு ஆகும்.லுகோஷ் நகருக்கு அருகில் இது திமிஷ் ஆற்றுடன் இணைகிறது. இருபத்தாறு (26) கிலோமீட்டர் நீளம் கொண்ட இந்த ஆற்றின் வடிநிலம் 130 சதுரகிலோமீட்டர் பரப்பளவில் தன்யூபு படுகையில் அமைந்துள்ளது.
# உத்தரப் பிரதேசத்தில் உள்ள கோட்டைகளின் பட்டியல்

இந்தியாவின் வடக்கு பகுதியில் உள்ள உத்திரப் பிரதேச மாநிலத்தில் உள்ள கோட்டைகள் இங்கு பட்டியலிடப்பட்டுள்ளன:  
| கோட்டை | அமைவிடம் |
| --- | --- |
| ஆக்ரா கோட்டை | ஆக்ரா |
| அலிகர் கோட்டை | அலிகர் |
| ஜான்சி கோட்டை | ஜான்சி |
| ராம்நகர் கோட்டை | வாரணாசி |
| அலகாபாத் கோட்டை | அலகாபாத் |
| கலிஞ்சர் கோட்டை | பாந்தா மாவட்டம் |
| சுனார் கோட்டை | மிர்சாபூர் மாவட்டம் |
| ஆவாகர் கோட்டை | ஏட்டா மாவட்டம் |
| விஜய்கர் கோட்டை | சோன்பத்ரா மாவட்டம் |
| ஷாஹி கில்லா, ஜௌன்பூர் | ஜௌன்பூர் |
| காசிக் கோட்டை |  |
| சிக்கந்தரா கோட்டை |  |
| சூனார் கோட்டை |  |
| #உத்தர காசி |  |
| ஓர்ச்சா கோட்டை |  |
| கர்குந்தர் கோட்டை |  |
| அஜய்கர் கோட்டை |  |
| சாம்தார் கோட்டை |  |
| தாதியா கோட்டை |  |
| ஜான்சி கோட்டை |  |
| சர்க்காரி கோட்டை |  |
| திபோகர் கோட்டை |  |
| சந்திரி கோட்டை |  |
| ராம் கோட்டை |  |
| பதேபூர் சிக்ரி கோட்டை |  |
| கம்சன் கோட்டை |  |
# இலாகௌல் மற்றும் ஸ்பீதி சட்டமன்றத் தொகுதி

**லாஹௌல் மற்றும் ஸ்பீதி சட்டமன்றத் தொகுதி** (*Lahaul and Spiti Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது லாஹௌல் மற்றும் ஸ்பீதி மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 21 ஆகும்.
# இலாகௌல் மற்றும் ஸ்பீதி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | தேவி சிங் | சுயேச்சை |  |
| 1972 | லதா | இந்திய தேசிய காங்கிரஸ் |  |
| 1977 | தேவி சிங் | ஜனதா கட்சி |  |
| 1982 | இந்திய தேசிய காங்கிரஸ் |  |  |
| 1985 |  |  |  |
| 1990 | பஞ்சோக் ராய் |  |  |
| 1993 |  |  |  |
| 1998 | ராம் லால் மார்கண்டா | இமாச்சல் விகாஸ் காங்கிரஸ் |  |
| 2003 | ரக்பீர் சிங் | இந்திய தேசிய காங்கிரஸ் |  |
| 2007 | ராம் லால் மார்கண்டா | பாரதிய ஜனதா கட்சி |  |
| 2012 | ரவி தாக்கூர் | இந்திய தேசிய காங்கிரஸ் |  |
| 2017 | ராம் லால் மார்கண்டா | பாரதிய ஜனதா கட்சி |  |
| 2022 | ரவி தாக்கூர் | இந்திய தேசிய காங்கிரஸ் | } |
# லாமோஸ்ட்

**லாமோஸ்ட்** (*LAMOST - Large Sky Area Multi-Object Fibre Spectroscopic Telescope*) என்பது சக்திவாய்ந்த நவீன விண்தொலைநோக்கி ஆகும். இதனை நிறுவிய நாடு சீனா. இது இதுவரை 70 லட்சம் நட்சத்திரங்களின் தகவல்களைச் சேகரித்து உள்ளது. இது சீனாவின் ஏபெய் மாகாணம் சிங்லாங் நிலையத்திற்கு அருகில் உள்ள இடத்தில் நிறுவப்பட்டுள்ளது.
# லாமோஸ்ட்

## சிறப்புகள்

- விண்வெளியில் அதிகபட்ச பரப்பளவை நோக்கும் வசதிகொண்ட முதல் தொலைநோக்கி
- ஒரே நேரத்தில் 4000 நட்சத்திரங்களை கண்காணித்து தகவல் சேகரிக்கும் திறன் வாய்ந்தது.
# மத்தியப் பிரதேசம் கோட்டைகள்

**மத்தியப் பிரதேசக் கோட்டைகள்** (*List of forts in Madhya Pradesh*) இந்தியாவின் மத்தியில் அமைந்துள்ள மாநிலமான மத்தியப் பிரதேசத்தில் அமைந்துள்ள கோட்டைகள் பற்றிய பட்டியலாகும்.
# மத்தியப் பிரதேசம் கோட்டைகள்

## மத்தியப் பிரதேசக் கோட்டைகளில் சில

- அஹில்யா கோட்டை
- பந்தாவ்கர் கோட்டை
- சந்தேரி கோட்டை
- தார் நகரம்
- ஜின்னோர்கர்
- குவாலியர் கோட்டை
- மாண்டு கோட்டை வளாகம்
- ஓர்ச்சா கோட்டை வளாகம்
# குல்லு சட்டமன்றத் தொகுதி

**குல்லு சட்டமன்றத் தொகுதி** (*Kullu Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது குல்லு மாவட்டத்தில் உள்ளது. மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 23 ஆகும்.
# குல்லு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1967 | லால் சந்த் பிரார்தி | இந்திய தேசிய காங்கிரஸ் |
| 1972 |  |  |
| 1977 | குஞ்ச்லால் | ஜனதா கட்சி |
| 1982 | பாரதிய ஜனதா கட்சி |  |
| 1985 | ராஜ் கிருஷண் கவுர் | இந்திய தேசிய காங்கிரஸ் |
| 1993 |  |  |
| 1998 | சந்தர் செயின் தாக்கூர் | பாரதிய ஜனதா கட்சி |
| 2003 | ராஜ் கிருஷன் கவுர் | இந்திய தேசிய காங்கிரஸ் |
| 2007 | கோவிந்த் சிங் தாக்கூர் | பாரதிய ஜனதா கட்சி |
| 2012 | மகேஷ்வர் சிங் | இமாச்சல் லோக்கித் கட்சி |
| 2017 | சுந்தர் சிங் தாக்கூர் | இந்திய தேசிய காங்கிரஸ் |
| 2022 | } |  |
# உயிர் களைக்கொல்லி

**உயிரி களைக்கொல்லி** (Bioherbicide) என்பது ஒரு உயிரியல் தன்மையை அடிப்படையாகக் கொண்ட களைகளைகளை கட்டுப்படுத்த பயன்படுத்தப்படும் ஒரு மருந்துஆகும்.களைக்கொல்லிகள் முக்கியமான மூன்று வகைகளில், களைகள் அல்லது விரும்பத்தகாத தாவரங்களை கட்டுப்படுத்த பயன்படுகிறது.  
பூச்சிகளை கட்டுப்படுத்தும் மருந்துகள் பூச்சிக்கொல்லிகள்என்றும் , பூஞ்சைகளைக் கட்டுப்படுத்தும் மருந்துகள் பூசணக் கொல்லிகள் என்றும் பொதுவாக அழைக்கப்படுகின்றன.பொதுவாக,
விவசாயம் சம்பந்தமான பூச்சிகளை, எந்தபூச்சிக்கொல்லியையும் பயன்படுத்தியும் கட்டுப்படுத்த முடியுமேதவிர, முழுமையாக ஒழிக்க இயலாது.  
கிட்டத்தட்ட ஒவ்வொரு விவசாய பூச்சிக்கும் அதன்எண்ணிக்கையைகுறைக்க
குறைந்தது ஒரு இயற்கை எதிரியாவது உள்ளது.உயிர் களைக்கொல்லிகள் என்பது மனிதர்களால் உருவாக்கப்பட்ட ரசாயனங்களை சார்ந்து இல்லாமல், இயற்கை எதிரிகளை கொண்டு உருவாக்கப்படுகிறது. உயிர்  களைக்கொல்லிகள் மிகமுக்கியமான ஒன்றாககருதப்படுகிறது. ஏனென்றால்இது சுற்று சூழலில்செயற்கை ராசாயனங்களைவிட மிககுறைந்தமாற்றங்களையும்,
பாதிப்புகளையும் ஏற்படுத்துகின்றது
இந்த மருந்துகள் ரசாயனங்கள்போன்று பொது சுகாதார பிரச்சினைகள் ஏதும் ஏற்படுத்துவதில்லை.  
இந்தஇரண்டுநன்மைகளின்காரணமாக,  உயிரியல்கட்டுப்பாட்டுமருந்துகள் மற்றும் உயிர் களை கொல்லிகளை பொது சுகாதார பாதுகாப்புகளுக்கானகவனமான சோதனைகளுக்குஉட்படுத்த தேவைஇல்லை.  
உயிர்களைக்கொல்லிகள்
பூஞ்சைகள்,பாக்டீரியாக்கள்அல்லது மூத்தவிலங்கு(புரோட்டோசோவா) போன்ற நுண்ணுயிரிகளின் இரண்டாம் நிலை வளர்சிதை மாற்றங்கள் மூலம் பெறப்பட்ட கலவைகளாகவோ, அல்லதுவேறுதாவர இனங்களில்
இருந்துபெறப்பட்டசாறாகவோ, அல்லதுஒற்றைகலவையாகவோ,அல்லது நச்சுத்தன்மை கொண்டதாவரஎச்சங்களாகவோ
இருக்கலாம்.  
பூஞ்சையைஅடிப்படையாககொண்டஉயிர்
களைக்கொல்லிகள்பூஞ்சைகளைக்கொல்லிகள்என்றழைக்கப்படுகிறது.  
இந்த துறையில் உயிர் பூச்சிக் கொல்லிகள் மற்றும் உயிர்களைக்கொல்லிகள் "நேச்சுரல்ஸ்"எனஅழைக்கப்படுகிறது
# மல்தோவாவில் வறுமை

ஐரோப்பாவில் மிக வறிய நாடுகளில் **மால்டோவாவும் **ஒன்றாகும். ஐ.நா. அபிவிருத்தி திட்ட அறிக்கையின்படி, 8.1% மக்கள் 2000-2007 ஆம் ஆண்டில் சர்வதேச வறுமைக் கோட்டிற்கு கீழே வாழ்கின்றனர். மக்கள்தொகையில் 48.5% நபர்கள் 2000-2006 ல் தேசிய வறுமைக் கோட்டிற்கு கீழே வாழ்கின்றனர். 2009 இல், மால்டோவாவின் மனித வறுமை குறியீட்டு எண் (HPI) 5.9% ஆகும். இருப்பினும் கணிசமான முன்னேற்றம் ஏற்பட்டுள்ளது. இலாபங்கள் அதிகரித்து முன்னேற்றங்கள் ஏற்பட்டுவருகின்றன.
# மல்தோவாவில் வறுமை

## காரணங்கள்

மால்டோவாவில் வறுமைக்கு பல காரணிகள் உள்ளன:
- பெரிய அளவிலான தொழில்துறைமயமாக்கல்.
- 1980 கள் வரை 1980 களின் இடைப்பட்ட காலப்பகுதியில் பெரும் மக்கள் தொகை அதிகரித்தது.
- கிராமப்புற மக்கள் தொகையை குறைக்கும் பேரம் பேசும் சக்தியைக் கொண்டுவந்தார். சிறிய பண்ணை அளவு மற்றும் குறைந்த உணவு தானிய மூலப்பொருட்களின் விளைபொருட்களற்ற விவசாயம்.
- தொடர்ந்து உணவு பாதுகாப்பின்மை.
- சந்தை பொருளாதாரம் மாற்றத்தின் போது பொருளாதார சரிவு.
- மொத்த உள்நாட்டு உற்பத்தியில் விவசாயத் துறையின் பெரும்பகுதி.
- அண்டை உக்ரேனோடு வர்த்தக தடைகள். சமூகக் கொள்கையில் பிழை.
- நல்ல கல்வி உள்கட்டமைப்பு இல்லாததால், பாரம்பரிய தொழில்மயமாக்கலை கடந்து இந்தியா அல்லது துருக்கி போன்ற அறிவுப் பொருளாதாரப் புரட்சியைத் தொடங்க முடியவில்லை.
- மேலே குறிப்பிட்டுள்ள காரணத்திற்காக, அதிக பணக்கார நாடுகளில் வேலை தேடுவதற்கும், ஹங்கேரி, போலந்து, மற்றும் எஸ்தோனியாவில் நடந்ததைப் போலவே பணம் அனுப்பும் பணத்தையும் திரும்ப பெறும் வெள்ளை காலர் தொழிலாளர்களின் குறைபாடு.
# மல்தோவாவில் வறுமை

## கிராமப்புற மற்றும் நகர்ப்புற வறுமை

| குடியிருப்பு | 2000 | 2004 |  |
| --- | --- | --- | --- |
| கிராமப்புற | 73.9% | 31.2% |  |
| சிறிய நகரங்கள் | 80.7% | 34.9% |  |
| பெரிய நகரங்களில் | 40.0% | 6.9% | } |